Īans Milars
Īans Milars (angļu: Ian Millar; dzimis 1947. gada 6. janvārī Helifeksā) ir bijušais Kanādas jātnieks, kurš startēja konkūra disciplīnā. 1971. gadā pievienojās Kanādas jāšanas sporta komandai. Piedalījies desmit olimpiskajās spēlēs (1972, 1976, 1984, 1988, 1992, 1996, 2000, 2004, 2008, 2012). Lielākos panākumus guvis 2008. gadā Pekinā, kad komandu sacensībās izcīnīja sudraba medaļu, vēl ir izcīnījis divas 4. vietas komandu sacensībās 1984. un 1988. gadā. Ar startu desmit olimpiskajās spēlēs viņš ir visvairāk olimpiskajās spēlēs startējušais sportists, dalot šo sasniegumu ar Gruzijas šāvēju Nino Salukvadzi. Vēl Ī. Milars ar panākumiem ir startējis Pan American spēlēs, kurās izcīnījis trīs zelta, četras sudraba un divas bronzas medaļas. 2019. gadā viņš paziņoja par starptautiskās sporta karjeras beigām.